**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ БАЙГАЛЬ ОРЧИН, ХҮНС, ХӨДӨӨ АЖ АХУЙН БАЙНГЫН ХОРООНЫ**

**06 ДУГААР САРЫН 16-НЫ ӨДӨР /МЯГМАР ГАРАГ/-ИЙН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| 1. | Хуралдааны товч тэмдэглэл: | 1-5 |
| 2 | Хуралдааны дэлгэрэнгүй тэмдэглэл | 6-9 |
|  | **1**.“Хүнсний хангамж, аюулгүй байдлыг хангах талаар авах зарим арга хэмжээний тухай” Улсын Их Хурлын тогтоолын төсөл /Монгол Улсын Ерөнхийлөгч 2022.05.20-ны өдөр өргөн мэдүүлсэн, эцсийн хэлэлцүүлэг/ | 6-9 |

***Монгол Улсын Их Хурлын 2022 оны хаврын ээлжит чуулганы***

***Байгаль орчин, хүнс, хөдөө аж ахуйн байнгын хорооны***

***06 дугаар сарын 16-ны өдөр /Пүрэв гараг/-ийн***

***хуралдааны товч тэмдэглэл***

Байгаль орчин, хүнс, хөдөө аж ахуйн байнгын хорооны дарга Х.Болорчулуун ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 10 гишүүн хүрэлцэн ирж, 52.6 хувийн ирцтэйгээр хуралдаан 18 цаг 36 минутад Төрийн ордны “Их эзэн Чингис хаан” танхимд эхлэв.*

*Томилолттой: Ц.Анандбазар, Т.Аубакир, Б.Бат-Эрдэнэ, Г.Дамдинням;*

*Чөлөөтэй: Ж.Бат-Эрдэнэ, Н.Ганибал, О.Цогтгэрэл, Ц.Цэрэнпунцаг.*

***Нэг.“Хүнсний хангамж, аюулгүй байдлыг хангах талаар авах зарим арга хэмжээний тухай” Улсын Их Хурлын тогтоолын төсөл*** */Монгол Улсын Ерөнхийлөгч 2022.05.20-ны өдөр өргөн мэдүүлсэн,* ***эцсийн хэлэлцүүлэг****/*

Хэлэлцэж буй асуудалтай холбогдуулан Хүнс, хөдөө аж ахуй, хөнгөн үйлдвэрийн сайд З.Мэндсайхан, Монгол Улсын Ерөнхийлөгчийн Тамгын газрын дарга Я.Содбаатар, Эдийн засаг, хөгжлийн дэд сайд С.Наранцогт, Хүнс, хөдөө аж ахуй, хөнгөн үйлдвэрийн яамны Төрийн нарийн бичгийн дарга Т.Жамбалцэрэн, мөн яамны Бодлого, төлөвлөлтийн газрын дарга Ц.Болорчулуун, Хүнсний үйлдвэрийн бодлогын хэрэгжилтийг зохицуулах газрын дарга Д.Тунгалаг, Эдийн засаг, хөгжлийн яамны Макро эдийн засгийн бодлогын газрын дарга Л.Энх-Амгалан, Сангийн яамны Төсвийн бодлого, төлөвлөлтийн газрын дарга М.Санжаадорж, Хөгжлийн санхүүжилт, хөрөнгө оруулалтын газрын дарга Ч.Чимидсүрэн, Санхүүгийн хөрөнгийн удирдлагын хэлтсийн дарга С.Тулга, Мэргэжлийн хяналтын ерөнхий газрын дарга Б.Баасандорж, Монгол Улсын Ерөнхийлөгчийн Хот, хөдөөгийн хөгжлийн бодлогын зөвлөх О.Буяннэмэх, Үндэсний аюулгүй байдлын зөвлөлийн Ажлын албаны Хэлтсийн дарга Д.Энхмаа, Монгол Улсын Ерөнхийлөгчийн Тамгын газрын ахлах референт Г.Сувдаа нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Ц.Болормаа, Ц.Баянмөнх, мөн газрын Байнгын хорооны асуудал хариуцсан хэлтсийн Байгаль орчин, хүнс, хөдөө аж ахуйн байнгын хороо хариуцсан ахлах зөвлөх Н.Наранцогт, референт С.Дунжидмаа нар байлцав.

*Нэгдсэн хуралдаанаар анхны хэлэлцүүлэг явуулах үед төслийн зарим заалтыг гүйцээн боловсруулах чиглэлийг хуралдаан даргалагчаас өгсний дагуу санал хураалт явуулав.*

**Х.Болорчулуун:** Улсын Их Хурлын гишүүн Ц.Тувааны гаргасан, Тогтоолын төслийн 3 дахь хэсгийн 1 дэх заалтад доор дурдсан агуулгатай дэд заалт нэмж, дугаарыг өөрчлөх:

“хүнс, хөдөө аж ахуй, хөнгөн үйлдвэрийн салбарын татаас, урамшууллын тогтолцоог боловсронгуй болгож, шаардлагатай урамшууллын хөрөнгийн эх үүсвэрийг төсөвт бүрэн тусгаж, хэрэгжүүлж байх;” гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 4

Бүгд: 12

66.7 хувийн саналаар дэмжигдлээ.

*Монгол Улсын Их Хурлын чуулганы хуралдааны дэгийн тухай хуулийн 42.2.3-т заасны дагуу “Хүнсний хангамж, аюулгүй байдлыг хангах талаар авах зарим арга хэмжээний тухай” Улсын Их Хурлын тогтоолын төслийн талаар ажлын хэсгээс гаргасан зарчмын зөрүүтэй саналын томьёоллоор санал хураалт явуулав.*

**Х.Болорчулуун:** 1.Ажлын хэсгийн гаргасан, Тогтоолын төслийн 3 дахь хэсгийн 1 дэх заалтын “б” дэд заалтын “хүнсний аюулгүй байдлыг хангах нэгдсэн тогтолцоо” гэснийг хасах зарчмын зөрүүтэй санал дэмжигдсэнтэй холбогдуулан:

a/ Тогтоолын төслийн хавсралтын “Хүрэх түвшин” гэсэн 5 дахь баганын 1.1.3 дахь мөрөнд харгалзах “Хүнсний сүлжээнд зохицуулагдаагүй үйлдвэрлэл, үйлчилгээ, хүнсний аюулгүй байдлыг хангах нэгдсэн тогтолцоог бий болгох, Хүнсний хяналт, зохицуулалтын агентлаг байгуулах тухай зохицуулалттай холбогдох хуулийн төслийг боловсруулж, Улсын Их Хуралд өргөн мэдүүлсэн байна” гэснийг “Хүнсний сүлжээнд зохицуулагдаагүй үйлдвэрлэл, үйлчилгээнд үүсэх харилцааг зохицуулахтай холбогдох хуулийн төслийг боловсруулж, Улсын Их Хуралд өргөн мэдүүлсэн байна” гэж өөрчлөх;

б/ Тогтоолын төслийн хавсралтын “Хүрэх түвшин” гэсэн 5 дахь баганын 1.2.1 дэх мөрөнд харгалзах “Хүнсний аюулгүй байдлыг хангах нэгдсэн тогтолцоо бүрдүүлэхтэй холбогдох” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 3

Бүгд: 12

75.0 хувийн саналаар дэмжигдлээ.

2.Ажлын хэсгийн гаргасан, Тогтоолын төслийн 3 дахь хэсгийн 1 дэх заалтын “а” дэд заалтын “хүнсний хангамж” гэсний өмнө “2022-2026 онд” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 3

Бүгд: 12

75.0 хувийн саналаар дэмжигдлээ.

3.Ажлын хэсгийн гаргасан, Тогтоолын төслийн 3 дахь хэсгийн 1 дэх заалтын “б” дэд заалтын “2023 оны хаврын ээлжит чуулганы хугацаанд” гэснийг “2022 оны намрын, 2023 оны хаврын ээлжит чуулганы хугацаанд багтаан” гэж, мөн заалтын “д” дэд заалтын “стандартыг аттестатчилан” гэснийг “стандартад дүн шинжилгээ, үнэлгээ хийж,” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 4

Бүгд: 12

66.7 хувийн саналаар дэмжигдлээ.

4.Ажлын хэсгийн гаргасан, Тогтоолын төслийн хавсралтын “Хэрэгжүүлэх арга хэмжээ” гэсэн 2 дахь баганын 3.4.1 дэх мөрөнд харгалзах “Монголбанк” гэснийг “Тэжээлийн үйлдвэрүүдэд дотоодоос түүхий эд худалдан авахад эргэлтийн хөрөнгийн хөнгөлөлттэй зээл олгох” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 7

Татгалзсан: 5

Бүгд: 12

58.3 хувийн саналаар дэмжигдсэнгүй.

Улсын Их Хурлын гишүүн Б.Саранчимэгийн дэмжсэн санал техникийн саатлын улмаас эсрэг гарсан тул дээрх санал хураалтыг хүчингүй болгож, дахин санал хураалт явуулах горимын санал гаргав.

**Х.Болорчулуун:** Улсын Их Хурлын гишүүн Б.Саранчимэгийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 4

Бүгд: 12

66.7 хувийн саналаар горимын санал дэмжигдлээ.

**Х.Болорчулуун:** Ажлын хэсгийн гаргасан, Тогтоолын төслийн хавсралтын “Хэрэгжүүлэх арга хэмжээ” гэсэн 2 дахь баганын 3.4.1 дэх мөрөнд харгалзах “Монголбанк” гэснийг “Тэжээлийн үйлдвэрүүдэд дотоодоос түүхий эд худалдан авахад эргэлтийн хөрөнгийн хөнгөлөлттэй зээл олгох” гэж өөрчлөх гэсэн саналыг дэмжье гэсэн санал хураалтыг дахин явуулъя.

Зөвшөөрсөн: 9

Татгалзсан: 2

Бүгд: 11

81.8 хувийн саналаар дэмжигдлээ.

5.Ажлын хэсгийн гаргасан, Тогтоолын төслийн хавсралтын “Хамтран хэрэгжүүлэх байгууллага” гэсэн 13 дахь баганад тусгасан байгууллага, “Хэрэгжих хугацаа, оноор” гэсэн 14 дэх баганад тусгасан оныг нягтлан холбогдох байгууллагын нэр, оныг тусгаж чуулганы нэгдсэн хуралдаанд найруулгын санал бэлтгэн хураалгах гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 3

Бүгд: 11

72.7 хувийн саналаар дэмжигдлээ.

6.Тогтоолын төслийн хавсралтын “Хоёр: Удирдлага, зохион байгуулалт” гэсэн хэсэгт 2.8.3 дугаартай доор дурдсан агуулга бүхий мөр нэмэх:

“Хэрэгжүүлэх арга хэмжээ” баганад "Хүнсний хангамж аюулгүй байдал үндэсний хөдөлгөөнийг сурталчлах, соён гэгээрүүлэх" гэж, “Нийт санхүүжилтийн хэмжээ” баганад “400.0” гэж, “Санхүүжилтийн эх үүсвэр” баганад “Улсын төсөв” гэж, “2023” баганад “100.0” гэж, “2024” баганад “100.0” гэж, “2025” баганад “100.0” гэж, “2026” баганад “100.0” гэж, “Хамтран хэрэгжүүлэх байгууллага” баганад “ХХААХҮЯ, ТББ” гэж, “хэрэгжих хугацаа, оноор” баганад “2023-2026” гэж тус тус нэмэх, мөр нэмсэнтэй холбоотойгоор 3.10.4 дэх дугаарын "Аймаг, суманд агро ойн аж ахуй байгуулж, хүнсний хангамжийг сайжруулах, экспортыг нэмэгдүүлэх" гэсэн хэрэгжүүлэх арга хэмжээнд хамаарах “Нийт санхүүжилтийн хэмжээ” баганын “54500.0” гэснийг “54100.0” гэж, “2023” баганын “13625.0” гэснийг “13525.0 гэж, “2024” баганын “13625.0” гэснийг “13525.0” гэж , “2025” баганын “13625.0” гэснийг “13525.0” гэж, “2026” баганын “13625.0” гэснийг “13525.0” гэж тус тус өөрчлөх. Үүнтэй холбоотойгоор “Хоёр” Удлирдлага зохион байгнуулалтын чиглэлээр” гэсэн хэсгийн болон “Гурав.Газар тариалангийн үйлдвэрлэлийн чиглэлээр” гэсэн хэсгийн нийт дүнд холбогдох өөрчлөлтийг оруулах гэсэн саналыг дэмжье гэсэн санал хураалт явуулъя.

Зөвшөөрсөн: 8

Татгалзсан: 3

Бүгд: 11

72.7 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

Байнгын хорооноос гарах танилцуулгыг Улсын Их Хурлын гишүүн Г.Мөнхцэцэг Улсын Их Хурлын чуулганы нэгдсэн хуралдаанд танилцуулахаар тогтов.

Байнгын хорооны хуралдаанаар 1 асуудал хэлэлцэв.

*Хуралдаан 25 минут үргэлжилж, 19 гишүүнээс 11 гишүүн хүрэлцэн ирж, 57.9 хувийн ирцтэйгээр 19 цаг 01 минутад өндөрлөв.*

**Тэмдэглэлтэй танилцсан:**

БАЙГАЛЬ ОРЧИН, ХҮНС, ХӨДӨӨ АЖ

АХУЙН БАЙНГЫН ХОРООНЫ ДАРГА Х.БОЛОРЧУЛУУН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Б.БАТГЭРЭЛ

**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ**

**БАЙГАЛЬ ОРЧИН, ХҮНС, ХӨДӨӨ АЖ АХУЙН БАЙНГЫН ХОРООНЫ**

**06 ДУГААР САРЫН 16-НЫ ӨДӨР /ПҮРЭВ ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Х.Болорчулуун:** Эрхэм гишүүдэд энэ өдрийн амгаланг айлтгая. Байнгын хорооны гишүүдийн ирц бүрдсэн тул Байгаль орчин, хүнс, хөдөө аж ахуйн байнгын хорооны 2022 оны 6 дугаар сарын 16-ны өдрийн хуралдаан нээснийг мэдэгдье.

Байнгын хорооны хуралдааны хэлэлцэх асуудлыг танилцуулъя. Хэлэлцэх асуудал.

**Нэг.“Хүнсний хангамж, аюулгүй байдлыг хангах талаар авах зарим арга хэмжээний тухай” Улсын Их Хурлын тогтоолын төсөл. Монгол Улсын Ерөнхийлөгчөөс 2022 оны 5 сарын 20-ны өдөр өргөн мэдүүлсэн, эцсийн хэлэлцүүлэг.**

Хэлэлцэх асуудлын талаар саналтай гишүүн байна уу? Байхгүй. Саналтай гишүүн байхгүй. Хэлэлцэх асуудлаа баталлаа.

Хэлэлцэж байгаа асуудалтай холбогдуулан хуралдаанд оролцож байгаа ажлын хэсгийг танилцуулъя. Ажлын хэсгийн гишүүд Я.Содбаатар Монгол Улсын Ерөнхийлөгч Тамгын газрын дарга, З.Мэндсайхан Хүнс, аж ахуй, хөнгөн үйлдвэрийн сайд, О.Буяннэмэх Монгол Улсын Ерөнхийлөгчийн Хот, хөдөөгийн хөгжлийн бодлогын зөвлөх, Ч.Даваабаяр Монгол Улсын Ерөнхийлөгчийн Үйлдвэр, үйлчилгээ хариуцсан зөвлөх бөгөөд Хүнсний төсөл хөтөлбөр хариуцсан албаны дарга, С.Наранцогт Эдийн засгийн хөгжлийн дэд сайд, Энхмаа Үндэсний аюулгүй байдлын зөвлөлийн Ажлын албаны хэлтсийн дарга, Ц.Болорчулуун Хүнс, хөдөө аж ахуй, хөнгөн үйлдвэрийн яамны Бодлого, төлөвлөлтийн газрын дарга, Есөн-Эрдэнэ Хүнс, хөдөө аж ахуй, хөнгөн үйлдвэрийн яамны Хөрс ургамал хамгаалал, үр сортын хэлтсийн дарга, мөн Эдийн засгийн хөгжлийн яам, Сангийн яамны хүмүүс оролцож байна ажлын хэсэгт.

Чуулганы нэгдсэн хуралдааны анхны хэлэлцүүлгийн олонхын дэмжлэг авсан саналыг хуулийн төсөлд нэмж тусган, эцсийн хэлэлцүүлэгт бэлтгэсэн төсөл, хуулийн төслийг эцсийн хэлэлцүүлэгт бэлтгэсэн тухай танилцуулгыг Байнгын хорооны гишүүдэд хүргүүлсэн байгаа. Асуулт асуух гишүүн байна уу? Зарчмын зөрүүтэй санал гаргаж, тэрийг олонхоороо дэмжсэн гишүүдийн саналыг бол энэ тогтоол ажлын төлөвлөгөөнд оруулсан байгаа гэдгээ хэлье. Асуулт асуух гишүүн байхгүй байна.

Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.1 дэх заалтад заасны дагуу хуулийн төслийн анхны хэлэлцүүлгийг явуулах үед төслийг гүйцээн боловсруулах чиглэлийг хуралдаан даргалагчаас өгсний дагуу гүйцээн боловсруулсан нэг зарчмын зөрүүтэй санал мөн зүйлийн 42.2.3-т заасны дагуу хураах санал байгаа. Энэ 42.2.3 дахь заалтад заасны дагуу хураах зарчмын зөрүүтэй саналыг Байнгын хорооны хуралдаанд оролцсон гишүүдийн гурвын хоёроос доошгүй нь дэмжиж байж чуулган нэгдсэн хуралдаанаар санал хураалт явуулна.

Зарчмын зөрөөтэй нэг санал Туваан гишүүн гаргасан байгаа. Энэ дээр бол бас нөгөө гүйцээн боловсруулах чиглэл өгсний дагуу Тогтоолын төслийн 3 дахь хэсгийн 1 дэх заалтад доор дурдсан агуулгатай дэд заалт нэмж, дугаарыг өөрчлөх гэж оруулж байгаа.

**1.**Тогтоолын төслийн 3 дахь хэсгийн 1 дэх заалтад доор дурдсан агуулгатай дэд заалт нэмж, дугаарыг өөрчлөх:

“хүнс, хөдөө аж ахуй, хөнгөн үйлдвэрийн салбарын татаас, урамшууллын тогтолцоог боловсронгуй болгож, шаардлагатай урамшууллын хөрөнгийн эх үүсвэрийг төсөвт бүрэн тусгаж, хэрэгжүүлж байх;”

Санал гаргасан: Улсын Их Хурлын гишүүн Ц.Туваан

Гуравны хоёроор дэмжиж энэ санал босно. Туваан гишүүний саналыг дэмжье гэсэн томьёоллоор санал хураалт явуулъя.

Санал хураалт

Санал хураалт 66.7 хувиар дэмжигдлээ.

*Монгол Улсын Их Хурлын чуулганы хуралдааны дэгийн тухай хуулийн 42.2.3-т заасны дагуу гуравны хоёроор дэмжих санал:*

**2**.Тогтоолын төслийн 3 дахь хэсгийн 1 дэх заалтын “б” дэд заалтын “хүнсний аюулгүй байдлыг хангах нэгдсэн тогтолцоо” гэснийг хасах зарчмын зөрүүтэй санал дэмжигдсэнтэй холбогдуулан:

a/Тогтоолын төслийн хавсралтын “Хүрэх түвшин” гэсэн 5 дахь баганын 1.1.3 дахь мөрөнд харгалзах “Хүнсний сүлжээнд зохицуулагдаагүй үйлдвэрлэл, үйлчилгээ, хүнсний аюулгүй байдлыг хангах нэгдсэн тогтолцоог бий болгох, Хүнсний хяналт, зохицуулалтын агентлаг байгуулах тухай зохицуулалттай холбогдох хуулийн төслийг боловсруулж, Улсын Их Хуралд өргөн мэдүүлсэн байна” гэснийг “Хүнсний сүлжээнд зохицуулагдаагүй үйлдвэрлэл, үйлчилгээнд үүсэх харилцааг зохицуулахтай холбогдох хуулийн төслийг боловсруулж, Улсын Их Хуралд өргөн мэдүүлсэн байна” гэж өөрчлөх.

б/Тогтоолын төслийн хавсралтын “Хүрэх түвшин” гэсэн 5 дахь баганын 1.2.1 дэх мөрөнд харгалзах “Хүнсний аюулгүй байдлыг хангах нэгдсэн тогтолцоо бүрдүүлэхтэй холбогдох” гэснийг хасах.

Санал гаргасан: Ажлын хэсэг

Тогтоолын төслийн 3 дахь хэсгийн 1 дэх заалтыг дэмжье гэсэн саналаар санал хураалт явуулъя.

Санал хураалт 75 хувиар дэмжигдлээ. Гуравны хоёроор.

**3.**Тогтоолын төслийн 3 дахь хэсгийн 1 дэх заалтын “а” дэд заалтын “хүнсний хангамж” гэсний өмнө “2022-2026 онд” гэж нэмэх.

Санал хураалт

Уг санал 75 хувиар дэмжигдлээ.

**4**.Тогтоолын төслийн 3 дахь хэсгийн 1 дэх заалтын “б” дэд заалтын “2023 оны хаврын ээлжит чуулганы хугацаанд” гэснийг “2022 оны намрын, 2023 оны хаврын ээлжит чуулганы хугацаанд багтаан” гэж, мөн заалтын “д” дэд заалтын “стандартыг аттестатчилан” гэснийг “стандартад дүн шинжилгээ, үнэлгээ хийж,” гэж өөрчлөх.

Санал хураалт

Уг тогтоолын заалт 66.7 хувиар дэмжигдэж байна.

Хүнсний хангамж, аюулгүй байдлыг хангах талаар авах зарим арга хэмжээний тухай Монгол Улсын Их Хурлын тогтоолын төслийн талаарх зарчмын зөрүүтэй саналын томьёолол

**1.**Тогтоолын төслийн хавсралтын “Хэрэгжүүлэх арга хэмжээ” гэсэн 2 дахь баганын 3.4.1 дэх мөрөнд харгалзах “Монголбанк” гэснийг “Тэжээлийн үйлдвэрүүдэд дотоодоос түүхий эд худалдан авахад эргэлтийн хөрөнгийн хөнгөлөлттэй зээл олгох” гэж өөрчлөх.

Санал гаргасан: Ажлын хэсэг

Санал хураалт. Дэмжье гэсэн томьёоллоор санал хураалт явуулъя.

Энэ санал уначихлаа, гуравны хоёр хүрсэнгүй. Саранчимэг гишүүн санал гаргая.

**Б.Саранчимэг:** Энэ саналыг дэмжиж байгаа боловч энэ төхөөрөмж ажилласангүй. Энэ саналыг хүчингүй болгож өгөөч.

**Х.Болорчулуун:** Саранчимэг гишүүний саналаар саналыг хүчингүй болгох томьёоллоор санал хураалт явуулъя.

Санал хураалт

66.7 хувиар дэмжигдлээ.

Одоо уг саналыг дэмжье гэсэн томьёоллоор санал хураалт явуулъя.

Санал хураалт

81.8 хувиар уг санал дэмжигдлээ.

**2.**Тогтоолын төслийн хавсралтын “Хамтран хэрэгжүүлэх байгууллага” гэсэн 13 дахь баганад тусгасан байгууллага, “Хэрэгжих хугацаа, оноор” гэсэн 14 дэх баганад тусгасан оныг нягтлан холбогдох байгууллагын нэр, оныг тусгаж чуулганы нэгдсэн хуралдаанд найруулгын санал бэлтгэн хураалгах.

Санал гаргасан: Ажлын хэсэг

Дэмжье гэсэн саналын томьёоллоор санал хураалт явулъя.

Уг санал 72.7 хувиар дэмжигдлээ.

Хүнс хөдөө аж ахуй, хөнгөн үйлдвэрийн яамнаас оруулж байгаа санал.

Тогтоолын төслийн хавсралтын “Хоёр: Удирдлага, зохион байгуулалт” гэсэн хэсэгт 2.8.3 дугаартай доор дурдсан агуулга бүхий мөр нэмэх:

“Хэрэгжүүлэх арга хэмжээ” баганад "Хүнсний хангамж аюулгүй байдал үндэсний хөдөлгөөнийг сурталчлах, соён гэгээрүүлэх" гэж, “Нийт санхүүжилтийн хэмжээ” баганад “400.0” гэж, “Санхүүжилтийн эх үүсвэр” баганад “Улсын төсөв” гэж, “2023” баганад “100.0” гэж, “2024” баганад “100.0” гэж, “2025” баганад “100.0” гэж, “2026” баганад “100.0” гэж, “Хамтран хэрэгжүүлэх байгууллага” баганад “ХХААХҮЯ, ТББ” гэж, “хэрэгжих хугацаа, оноор” баганад “2023-2026” гэж тус тус нэмэх, мөр нэмсэнтэй холбоотойгоор 3.10.4 дэх дугаарын "Аймаг, суманд агро ойн аж ахуй байгуулж, хүнсний хангамжийг сайжруулах, экспортыг нэмэгдүүлэх" гэсэн хэрэгжүүлэх арга хэмжээнд хамаарах “Нийт санхүүжилтийн хэмжээ” баганын “54500.0” гэснийг “54100.0” гэж, “2023” баганын “13625.0” гэснийг “13525.0 гэж, “2024” баганын “13625.0” гэснийг “13525.0” гэж , “2025” баганын “13625.0” гэснийг “13525.0” гэж, “2026” баганын “13625.0” гэснийг “13525.0” гэж тус тус өөрчлөх. Үүнтэй холбоотойгоор “Хоёр” Удлирдлага зохион байгнуулалтын чиглэлээр” гэсэн хэсгийн болон “Гурав.Газар тариалангийн үйлдвэрлэлийн чиглэлээр” гэсэн хэсгийн нийт дүнд холбогдох өөрчлөлтийг оруулах.

Санал хураалт, дэмжье гэсэн томьёоллоор санал хураалт явуулъя.

Санал 72.7 хувиар дэмжигдлээ.

Хуулийн төслийн эцсийн хэлэлцүүлгийг явуулж дууслаа.

Ажлын дээд хэсэгт баярлалаа. “Хүнсний хангамж, аюулгүй байдлыг хангах талаар авах зарим арга хэмжээний тухай” Улсын Их Хурлын тогтоолын төслийн эцсийн хэлэлцүүлгийг хэлцэж дууслаа.

Байгаль орчин, хүнс, хөдөө аж ахуйн байнгын хорооны энэ өдрийн хуралдааны хэлэлцэх асуудал дууслаа. Чуулганы нэгдсэн хуралдаанд Улсын Их Хурлын гишүүн Мөнхцэцэг танилцуулна. Гишүүдэд баярлалаа.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ БУУЛГАЖ,

ХЯНАСАН: ШИНЖЭЭЧ                                                                   Б.БАТГЭРЭЛ